רשת 13

**רשת 13** (נקרא גם **ערוץ 13**) הוא ערוץ טלוויזיה מסחרי ישראלי בבעלות רשת מדיה בע"מ. הערוץ הושק בנובמבר 2017, לאחר פיצול ערוץ 2. ביוני 2018 החל הערוץ תהליך מיזוג עם ערוץ עשר, ובינואר 2019 התמזגו שניהם לערוץ 13. כיום שולט בחברה האוליגרך לן בלווטניק, דרך אחזקות בחברת רשת מדיה.

התכנים הבולטים של הערוץ לרוב הן תוכניות ריאליטי, שעשועונים, דוקו, תחקירים ואירוח. בין תוכניות הריאליטי הבולטות של הערוץ ניתן למנות את "האח הגדול", "הישרדות", "משחקי השף" ו"אהבה חדשה", לצד תוכניות אחרות כגון: "המקור", "אבודים", "ווארט", "הפליליסטיות", "כלוב הזהב", "מה קורה פה?" ו"הצינור".

לצידם, הפיק הערוץ מגוון סדרות מצליחות עם השנים, בין הסדרות ניתן למנות את "נבסו", "בלקספייס", "שמים אדומים", "שנות ה-80", "שנות ה-90" ו"פטריק".

## בעלי הערוץ ומנהליו
בתחילת שידורי הערוץ ב-1 בנובמבר 2017 שלטו בעלי רשת מדיה בע"מ. הרכב המניות של הערוץ היה הרכב המניות של "רשת": משפחת עופר (51%), שטראוס השקעות (16%) ואנדמול (33%).
מנכ"ל הערוץ היה אבי צבי.

בעקבות מיזוג רשת וערוץ עשר, החל מ-16 בינואר 2019 הרכב בעלי המניות בערוץ שונה, והוא הורכב כך: מבעלי המניות של ערוץ עשר, לן בלווטניק החזיק כ-52%, אודי רקנאטי (באמצעות נפתלי השקעות) מחזיק כ-9%, ונדב טופולסקי החזיק כ-7% מהמניות. שלושתם החזיקו יחדיו 68% כחברת RGE. מבעלי המניות של "רשת מדיה", אודי אנג'ל החזיק כ-16%, חברת "אנדמול" החזיקה כ-11%, ומיכאל שטראוס החזיק כ-5%.
מנכ"ל הערוץ הוא אמליאנו קלמזוק. יוליה שמאלוב-ברקוביץ' מונתה לתפקיד המנהלת הכללית של חדשות 13, אך המינוי בוטל לאחר עתירה לבג"ץ, וכיום ממלאת התפקיד טלי בן עובדיה, במינוי שמוגדר כזמני.224x224px|ממוזער|שמאל|בית רשת, רחוב הברזל 23, רמת החייל

החל מיוני 2020, החלו מגעים עם גורמים נוספים לשותפות ורכישת חלקו של בלווטניק בחברה, בהם חברת מדיה יוונית "אנטנה גרופ" ואנשי העסקים קובי ריכטר ופרנק לואי. החל מינואר 2021 נוספו מגעים גם עם קבוצת "דיסקברי".

העסקה עם דיסקברי אושרה ביולי 2021. מבנה האחזקות החדש בערוץ הוא: כ-52% אקסס של לן בלווטניק, 13.5% נדב טופולסקי, 21% דיסקברי, 8% אודי אנג'ל ו-5.5% משפחת שטראוס. למעשה, דיסקברי החליפו את אנדמול ורקנאטי שהחזיקו מניות בערוץ.

## היסטוריה
ממוזער|מסע פרסום של רשת לקראת פיצול ערוץ 2 והמעבר לערוץ 13, תל אביב 2017|305x305 פיקסלים
ממוזער|250px

רשת הייתה אחת משלוש זכייניות השידור הישראליות, ביחד עם קשת וטלעד (ששידרה עד 2005), ששידרו בערוץ 2 משנת 1993. בפיצול הערוץ, שקרה ב-1 בנובמבר 2017, נסתיימו שידורי ערוץ 2 במתכונתו המקורית, והחלו שידורי ערוץ 13 של "רשת מדיה" ושידורי קשת 12. שידורי הזכיינית במסגרת שידורי ערוץ 2 הסתיימו ביום שבת, 28 באוקטובר 2017, והחלו בערוץ 13 החדש בחצות הלילה שבין 31 באוקטובר ל-1 בנובמבר 2017. ביום השידורים האחרון של ערוץ 2, 31 באוקטובר, נתנה "קשת" ל"רשת" זמן אוויר באורך שעה, בו "רשת" שידרה תוכנית אולפן בשידור חי שעסקה במעבר לערוץ 13.

ב-2017 הרשות השנייה לטלוויזיה ולרדיו חייבה את רשת, קשת וערוץ עשר לשדר באיכות הפרדה גבוהה (HD). אולם עם שינוי האפיקים, ב"עידן+", ובממירים של סלקום TV הנשענים עליו, הערוצים עדיין משודרים בטלוויזיה בהפרדה תקנית (איכות SD) הנמוכה יותר.

נכון לחודש אוקטובר 2019, ערוץ 13, יחד עם קשת 12, נשארו במרבב הראשון של עידן+, וכדי לאפשר זאת יעבור ערוץ מכאן 33 למרבב השני של עידן+.

### המיזוג עם ערוץ עשר
כבר בתקופת ערוץ 2 הוצעו מיזוגים של שחקנים בשוק התקשורת, בין אם איחוד זכייניות ערוץ 2 לזכיינית אחת, ובין אם איחוד בין אחת מהזכייניות של ערוץ 2 עם ערוץ עשר.

ביוני 2018 רשת וערוץ עשר חתמו על מזכר הבנות לקראת מיזוג הערוצים, והגישו פנייה רשמית לקבל את אישור הממונה על ההגבלים העסקיים. הצדדים קבעו כי תאריך המיזוג יהיה 30 בספטמבר 2018 וכי הערוץ יפעל באפיק 13.

ב-4 ביולי 2018 רשת וערוץ עשר חתמו על הסכם המיזוג.

ממוזער|קמפיין המפרסם את המיזוג בין רשת לערוץ עשרב-15 באוקטובר 2018 הודיעו בעלי המניות של רשת שהם מבטלים את המיזוג עם ערוץ עשר לאור עיכוביה של הרשות השנייה. ב-8 בנובמבר 2018 אישרה הרשות את המיזוג, ונקבע כי שידורי הערוץ הממוזג יתחילו ב-1 בינואר 2019.ממוזער|השקופית שהוצגה באפיק 14, למעלה: שקופית מטעם רשת-עשר, באמצע: שקופית מטעם הרשות השנייה שהועלתה מיד לאחר מכן, למטה: שקופית מטעם הרשות השנייה שהועלתה ב-18 בינואר, הפעם עם הסמליל של ערוץ 13

ב-3 בינואר 2019 אושר המיזוג על ידי ועדת הריכוזיות. ב-9 בינואר 2019 פורסם שהממונה על ההגבלים אישר את המיזוג בין הגופים. יום למחרת אישרה הרשות השנייה בשנית את המיזוג. המיזוג נקבע ללילה שבין 15 בינואר ו-16 בינואר.

#### השפעת המיזוג על ארכיון ערוץ עשר
עם השלמת המיזוג, נסגר אתר nana10 "נענע10" לצמיתות על כל תוכנו, וחלקים ממנו הוטמעו בתוך אתר חדשות 13, שבמקורו היה אתר "10.tv", שיועד להחליף את נענע10 לאחר פיצול ערוץ 2. רוב תוכני הארכיון של ערוץ עשר היו זמינים בתחילה באתר "10.tv", אך עם סגירתה הסופית של "נענע10", הפכו למוגבלים יותר. עם המיזוג של ערוץ עשר ורשת, לא ניתן למצוא תוכניות רבות ששודרו בערוץ עשר, ובעיקר תוכניות שלא שבו לעונות חדשות, ובהן: "כאן גרים בכיף", "מסובך" ועוד. גם תוכניות מסוימות של "חדשות 10" לא זמינות יותר לצפייה באתר, עם זאת מפעם לפעם עולים לאתר ולאפליקציה של רשת תכנים ששודרו בערוץ עשר, וברשת מאמץ רב לשמר את ארכיון התכנים שהיו קיימים בערוץ עשר ובאתר "tv.10", שנסגר יחד עם אתר "נענע10", לאחר סיום שידורי ערוץ עשר.

חלק מתוכניות הטלוויזיה של ערוץ עשר ששודרו ומשודרות ברשת 13, כוללות בקרדיטים שלהן את סמלילי ערוץ עשר. כחלק מההחלטה למחוק את מותג העבר, אנשי הקונטרול של רשת "מדביקים" על המסך, לפני הצגת הקרדיטים, את סמל "רשת 13" – במטרה להסתיר את הסמל הישן (שכן ערוץ עשר חדל מלהתקיים, והזכויות על התכנית המשודרת שייכות כעת ל"רשת 13"), וזאת מבלי לערוך את התוכניות מחדש, עם זאת באתר רשת 13 והאפליקציה ניתן למצוא תוכניות ארכיון ששודרו בערוץ עשר.

### משברים

עם המיתוג המחודש של "ערוץ 20" תחת השם "עכשיו 14" ושינויים בהרגלי הצפייה בטלוויזיה לאחר משבר הקורונה, וכן ריבוי הערוצים בשוק הישראלי הצפוף (התרחבות מ-2 ערוצים עיקריים ל-3 ולאחר מכן ל-4), נפגעה "רשת 13" וספגה נטישת צופים משמעותית, כשרובם מתחלקים בין הערוץ המתחרה המוביל – קשת 12, חלקם נטשו לערוץ בעל האידאולוגיה הימנית עכשיו 14, והשאר עברו ל-כאן 11. על אף ניסיונות רבים של "רשת" להחזיר את מעמד הערוץ למקום השני (כבימי ערוץ עשר ו-2) ניסיונות אלו כשלו או שצלחו חלקית, כאשר ברוב המקרים הדירוג של "עכשיו 14" הוביל על פני זה של "רשת", ולעיתים אף "כאן 11" הצליחה לעקוף את הדירוג של רשת. במקרה אחד, רצועת החדשות של הערוץ סבלה מדירוג נמוך משמעותית. כמו כן, התחלפו מנכ"לי החברה מספר פעמים מאז המיזוג בין רשת לערוץ עשר, וכן התחלפו מנכ"לי חברת החדשות, כאשר זכור בעיקר המינוי של יוליה שמאלוב-ברקוביץ', שזכה להתנגדות חריפה מצד עובדי חדשות 13.

במרץ 2025, בעקבות החרפת המשבר, עצר הבעלים לן בלווטניק את הזרמת הכספים לערוץ. ב-16 באותו החודש, פורסם בכלי התקשורת השונים כי הבעלות על "רשת 13" תעבור לידי מנכ"ל החברה אמיליאנו קלמזוק וקבוצת משקיעים. ב-21 באפריל העסקה ייצאה לפועל, ו-74% מהמניות הועברו לידיו.

במאי 2025 החלה העונה ה-15 של "האח הגדול", ששודרה במשך ארבעה חודשים. העונה הכניסה ל"רשת 13" רייטינג הגבוה ביותר מכל עונות התוכנית של רשת 13 וסייעה ביצובה התקציבי של החברה. על אף זאת, למעט המדרוג הגבוה שמצליחה להשיג "האח הגדול", כל שאר התוכניות ובמיוחד מהדורת החדשות המרכזית מתקשות להשיג נתוני מדרוג טובים, ועל פי רוב מתחרות מול "כאן 11" על המקום השלישי בנתוני הרייטינג, ולעיתים מפסידות לתאגיד.

## ניסיונות רכישה (2026-2024)
בדצמבר 2024 חתם יזם ההייטק ניר צוק על מזכר הבנות לרכישת רשת 13 בשווי מוערך של 60–80 מיליון דולר, אך העסקה לא יצאה לפועל.

בתחילת 2026 ניהל בעל השליטה ברשת 13, לן בלווטניק, משא ומתן מקביל עם שתי קבוצות מתחרות לרכישת הערוץ: קבוצת יזמי הייטק ("ההייטקיסטים") בראשות אסף רפפורט, ממייסדי חברת הסייבר Wiz, וקבוצה בהובלת איש העסקים הישראלי-צרפתי פטריק דרהי, בעל השליטה ב-HOT ובערוץ i24NEWS. בחודש פברואר 2026 בחר בלווטניק בהצעת דרהי ונחתם עמו הסכם הבנות הכולל תניית בלעדיות. אולם העסקה נתקלה בחסמים רגולטוריים חוזרים: רשות התחרות דחתה את בקשת רשת 13 לאפשר לדרהי להלוות לערוץ 40 מיליון שקל, ובהמשך דחתה גם בקשה שנייה לאישור מימון ביניים, אף לאחר שדרהי צירף לעסקה שני שותפים בינלאומיים. בלווטניק החליט שלא להאריך את תניית הבלעדיות שניתנה לדרהי, שפגה ב-8 במרץ, ובכך נפתח מחדש המשא ומתן עם קבוצת ההייטקיסטים. ההייטקיסטים שיפרו את הצעתם לבלווטניק בתשלום נוסף של כ-20 מיליון דולר מעבר ל-100 מיליון שהוצעו במקור. ב-13 במרץ 2026 חתם בלווטניק על מזכר הבנות למכירת רשת 13 לקרן מריט ספרד פאונדיישן, המגובה על ידי קבוצת ההייטקיסטים, תוך שהוא מסיים את המגעים עם דרהי. ב-25 במרץ נחתם ההסכם הסופי והוגשה בקשה לאישור העסקה לרשות השנייה לטלוויזיה ולרדיו. 

## סמלילי הערוץ

קובץ:Channel13.svg|הסמליל הראשוני של הערוץ, אחרי תוצאות המכרז באפריל 2017 ולפני הפרומואים לקראת השקת הערוץ
קובץ:Reshet13.svg|הסמליל הראשון של הערוץ מ-1 בנובמבר 2017 עד 15 בינואר 2019.
קובץ:Ch13logo.svg|הסמליל השני של הערוץ והראשון אחרי המיזוג עם ערוץ עשר מ-16 בינואר 2019 עד 31 בדצמבר 2021
קובץ:Reshet13Logo2022.svg|סמליל הערוץ מ-1 בינואר 2022. הסמליל שונה מעט ביוני 2025.
קובץ:Reshet13Logo2025.svg|גרסה נוספת של הסמליל החל מיוני 2025.


## תוכניות בהווה
### תוכניות אקטואליה וחדשות
[ממוזער|שידור חי ברשת 13 של הטקס הלאומי לציון [יום הזיכרון לחללי מלחמת חרבות ברזל|שנה לפרוץ מלחמת חרבות ברזל]]
* "**[[מהדורת החדשות המרכזית של ערוץ 13]]**" (עברה מערוץ עשר) (2019–רץ) – מהדורת החדשות המרכזית בהגשה לסירוגין של דוריה למפל ואודי סגל.
* "**[[העולם הבוקר]]**" (בעבר: **רשת על הבוקר**, עברה מערוץ 2) (2017–רץ) – תוכנית הבוקר בהגשת עומר ירדני ורותם ישראל בימי חול ובהגשת אלי ראכלין בימי שישי (משודרת מ-6:10 עד 9:30 בימי חול ובשישי עד 10:00).
* "**[[פותחים יום]]**" (2017–רץ) – מגזין הבוקר של ערוץ 13 בהנחיית אלעד זוהר וירדן הראל (משודרת מ-9:35 עד 12:00).
* "**[[חדשות היום]]**" – תוכנית אקטואליה של חדשות 13 בהגשת יניר קוזין.
* "**[[שיחת היום]]**" – תוכנית אקטואליה של חדשות 13 בהגשת לוסי אהריש. משודרת מראשון עד חמישי בשעה 17:00.
* "'''מוריה וברקו״''' (2025-רץ) – התוכנית ״מוריה וברקו״ היא תוכנית אקטואליה ישראלית. התוכנית משלבת חדשות, פוליטיקה ודיונים על נושאים חמים. התוכנית בהגשות אייל ברקוביץ ומוריה אסרף
* **"[[אזור מלחמה (תוכנית טלוויזיה)|אזור מלחמה]]"** (נקראה בעבר **"אזור בחירה"**) – תוכנית אקטואליה פוליטית בהגשת רביב דרוקר וברוך קרא בהשתתפות פאנל ואורחים באולפן.
* "**[[הצינור]]**" (2019–רץ) – תוכנית לייט-נייט חברתית בהגשת גיא לרר העוסקת בעניינים חברתיים, בחדשות ועדכונים מאותו היום, וגם כן בחדשות מתוך האינטרנט, בתרבות האינטרנט ובטכנולוגיה.
* "**[[היום שהיה]]**" (2019–רץ) – תוכנית המסכמת את כותרות היום בחדשות. בהגשת טל שורר ובהשתתפות כתבי ופרשני חדשות 13.
*"**[[פותחים שישי]]**" (2017–רץ) – תוכנית בוקר בהנחיית קובי מחט וחן זנדר. (משודרת בימי שישי מ-10:00 עד 12:00).
* "**[[עושים שישי]]**" (2024–רץ) – תוכנית אקטואליה המשודרת בימי שישי בשעה 18:00. בהגשת העיתונאי אריק וייס.
* " **[[זמן שישי (תוכנית טלוויזיה)|שישי]]**" (2019–רץ) – המהדורה המרכזית המשודרת בימי שישי ב-20:00 בהגשת נטעלי שם טוב, עם הדיווחים וכתבות המגזין.
* "**[[מהדורת השבת]]**" (בעבר נקראה **המגזין)** (2019–רץ) – מהדורת חדשות סוף השבוע בהגשת דוריה למפל.

### תוכניות אירוח
* "**[[הדו"ח היומי]]**" – מגזין יומי בהנחיית קובי מחט המשודר מראשון עד חמישי בשעה 14:00. התכנית מסכמת את מה שקורה בעולם הבידור בהשתתפות פאנל ואורחים, וכן מלווה את תוכניות הריאליטי של הערוץ, בין היתר "האח הגדול", "הישרדות" ונוספים.
* "**[[אח לילה]]**" – תוכנית אירוח בהגשת קווין רובין המסכמת את האירועים שקוראים בתוך בית האח הגדול. התכנית משודרת בתקופות של שידור האח במוצאי שבת מיד לאחר הפרק.

### תוכניות מגזין
*"**מאחורי הכסף**" (2020–רץ) – תוכנית כלכלית לילית המשודרת בימי שבת בלילה; בהגשת קובי מחט. בעבר הנחה את התוכנית דני רופ.
***"סטטוסקופ"** (2021–רץ) – מגזין בריאות שמביא לצופים את כל מה שכדאי לדעת בנושאי בריאות, רפואה ואורח חיים בריא. בהנחיית גיל לוין, איתן פרידמן ואיתי גל.
***"המצעד המשפטי"** (2021–רץ) – תוכנית מגזין שבועית העוסקת בענייני משפט; בהנחיית דורון הרמן.
*"**העולם בכושר**" – תוכנית הדרכת כושר בהגשת מאמנת הכושר אירה דולפין המשודרת מראשון עד חמישי ב-6:00 בבוקר.

### סדרות דרמה וקומדיה
*"**[[פטריק (סדרת טלוויזיה)|פטריק]]**" - סדרת דרמת פשע העוסקת בבכיר בעולם פשע אשר מתעורר מתרדמת לאחר ניסיון רצח ולא זוכר כלום מהחיים הקודמים שלו. בכיכובם של שלום אסייג ויובל סגל.
*"'''אזהרת מסע: אתונה'''" - עונה שנייה לסדרת הדרמה הישראלית - נורווגית בכיכובו של עמוס תמם.

### תוכניות סאטירה ובידור
"**[[מה קורה פה?]]**" - שעשועון טלוויזיה קומי בהנחיית שלום אסייג המבוסס על התכנית האוסטרלית "Have You Been Paying Attention?" בהשתתפות מתן פרץ, לינור אברג'יל, אורי ברויר, גיורא זינגר ועוד.

### תוכניות מציאות
* "**[[הישרדות (תוכנית טלוויזיה ישראלית)|הישרדות]]**" (עברה מערוץ 2) (2019–רץ) – תוכנית מציאות בה קבוצת אנשים נשלחת לאי מבודד, למשך כמה שבועות, עם תנאי מחיה בסיסיים, ועליהם להתמודד במשימות שונות, ועל-פי תוצאות המשימות לקבל תגמולים, ולקבוע מי ממשיך במשחק ומי מודח. בהנחיית גיא זו-ארץ. העונות הראשונות של התוכנית שודרו בערוץ עשר מ-2007 עד 2012. משנת 2015 משודרת התוכנית בשידורי רשת בערוץ 2 והחל מ-2019 משודרת בערוץ 13.
* "**[[האח הגדול (תוכנית טלוויזיה ישראלית)|האח הגדול]]**" (עברה מערוץ 2, קשת) (2018–רץ) – תוכנית הריאליטי בגרסתה הישראלית בה מספר דיירים נכנסים אל "בית האח הגדול", בו הם מצולמים ומוקלטים 24/7, ובמהלך השהות על הדיירים לבצע משימות שונות ולקבל את אהדת הקהל כדי להישאר בבית, עד שיישאר הדייר האחרון ויזכה במיליון שקלים. המנחים הם לירון ויצמן וגיא זו-ארץ. העונות הראשונות של התוכנית שודרו בערוץ 2 בקשת מ-2008 עד 2017.
* "**[[אהבה חדשה (תוכנית טלוויזיה)|אהבה חדשה]]**" (2020–רץ) – תוכנית מציאות למציאת אהבה, שבה 4 משתתפים גרים באותו בניין מגורים, בכל דירה נכנס אדם חדש אשר ינסו המשתתפים להתאהב בו וכל 3 ימים יצטרכו להחליט האם להמשיך עם האדם שגר איתם או להמשיך הלאה לאדם הבא. בהנחיית מאיה ורטהיימר.
* "**[[משחקי השף]]**" (עברה מערוץ 2) (2018–רץ) – תוכנית מציאות העוסקת בתחרות בישול, בהנחיית מירי בוהדנה לצד השופטים אסף גרניט, מושיק רוט, יוסי שטרית.
* "**[[אקס פקטור ישראל]]**" (עברה מערוץ 2) (2017–רץ) – תוכנית מציאות מוזיקלית בהנחיית לירון ויצמן. שופטי התוכנית הם, רן דנקר, נטע ברזילי, מירי מסיקה, אביב גפן ומרגול. בעונות 1 ו-2 הנחתה את התוכנית בר רפאלי ושופטי התוכנית היו סאבלימינל, עברי לידר, שירי מימון ומשה פרץ.
* "**[[The Voice ישראל]]**" (עברה מערוץ 2) (2019–רץ) – תוכנית מציאות מוזיקלית שבה בשלב האודישנים ה"מנטורים" יושבים עם הגב למתמודדים, ואינם רואים אותם, ומנטור שמעוניין לצרף מתמודד לנבחרתו מסתובב אליו במהלך השיר. בהמשך בכול נבחרת יש התמודדות פנימית, כאשר כל מנטור מנסה להוביל זמר מנבחרתו לניצחון בתוכנית הגמר. בהנחיית מיכאל אלוני, והשופטים הם שלומי שבת ויובל דיין, נסרין קדרי, עברי לידר ודורון מדלי. הזמר החדש הזוכה מקבל פרס כספי וחוזה הקלטות.
*"**[[זוג מנצח VIP]]**" (עברה מערוץ עשר) (2021–רץ) – תוכנית מציאות בהנחיית איתי תורג'מן ובהשתתפותם של זוגות ידוענים.
* "**[[המסעדה הבאה]]**" (2022–רץ) – תוכנית מציאות העוסקת בבישול, בהנחיית רותם ישראל, והשופטים רותי רוסו, אסף גרניט, מושיק רוט ויוסי שטרית.
* "**[[שף מתחלף]]**" (2022–רץ) – תוכנית מציאות שבמסגרתה שני שפים מתחלפים ביניהם למשך 24 בניהול המסעדות אחד של השני.

### שעשועונים
*"**[[אל תפיל את המיליון]]**" (עבר מערוץ 2, קשת) (2021–רץ) – שעשועון בריטי בהנחיית אברי גלעד בו המשתתפים מקבלים מיליון ש"ח על ההתחלה ועליהם לשמור אותם לאורך 10 שאלות. השעשועון שודר בהתחלה ב-2010–2011 בזכיינית "קשת" והיה נקרא "אל תפיל את המיליון".
* "**[[לעוף על המיליון]]**" (עבר מערוץ עשר) (2019) – שעשועון טלוויזיה מקורי בהנחיית ירון ברובינסקי, בו המשתתף מתמודד מול 10 אנשים בדרך למיליון שקלים דרך דו-קרבות בין המשתתף לאחד מהם, בשאלות טריוויה של השלמת מילים עם אותיות חסרות. המפסיד עף לתוך פתח שנפתח מתחתיו.
* "**[[כלוב הזהב]]**" - שעשועון טלוויזיה ישראלי בהנחיית צביקה הדר ועדן פינס בו התחרו זוגות בשאלות טריוויה, על מנת להשיג זמן משחק בכלוב מלא בפרסים, אותם הם צריכים לאסוף בזמן קצוב.

### תוכניות תחקירים ותעודה
* "'''אבודים'''" (עברה מערוץ 2) (2017–רץ) – סדרה תיעודית בהנחיית צופית גרנט על אנשים המחפשים את קרוביהם.
*"**[[המקור (תוכנית תחקירים)|המקור]]**" (עבר מערוץ עשר) (2019–רץ) – תוכנית תחקירים בהגשת רביב דרוקר.
* "**[[תיק בחקירה]]**" (עבר מערוץ 2) (2018–רץ) – תוכנית תחקירים של ערוץ 13. העונה הראשונה שודרה בערוץ 2 בשידורי "רשת".
*"**צופית גרנט ללא גבולות**" (2022) – תוכנית תחקירים בה צופית גרנט נכנסת למקומות הקיצוניים בישראל.
*"**[[שתולה (סדרת טלוויזיה)|שתולה]]**" (2022) – סדרת דוקו-דרמה מאת צבי יחזקאלי (ראש הדסק לענייני ערבים) בת חמישה פרקים, החושפת תיעוד אותנטי על המתרחש מאחורי הקלעים של ארגוני זכויות האדם הפועלים ב.

### תוכניות מציאות תיעודיות
* "**[[הפליליסטיות]]**" (2024 – רץ) – תוכנית מציאות תיעודית העוקבת אחר עורכות הדין של העבריינים וראשי ארגוני פשע בישראל.
* "'''ווארט'''" (2024 – רץ) – תוכנית שידוכים לחברה החרדית שבמסגרתה שדכנים ושדכניות חרדים משדכים בין רווקים מהחברה החרדית על מנת להגיע לווארט.
* "**[[הפוכים (תוכנית טלוויזיה)|הפוכים]]**" (2025 – רץ) – תוכנית המפגישה בין שני אנשים מקצוות שונים בחברה הישראלית.

### תוכניות בישול
* "**[[היכון הכן שף!]]**" (2018–רץ) – תוכנית בישול בהנחיית עדי שילון, אשר בה מתחרים שפים ישראלים על בישול אותו מתכון.
* "**[[אצל ג'קי]]**" (2019–רץ) – תוכנית בישול בהנחיית ג'קי אזולאי.
* "**[[אופים עולם]]**" (2020–רץ) – תוכנית בישול בה הקונדיטור מיקי שמו וירדן הראל יוצאים לסיבוב בקונדיטוריות בעולם.
* "**[[באנו לאפות]]**" (2020–רץ) – תוכנית בישול של קינוחים ירושלמיים בהגשת קרן ואיציק קדוש.

### תוכניות ילדים ונוער
* "**[[פודקי]]**" (2025-רץ) - תוכנית אירוח שאותה מנחה בובת הקיפוד "פודקי" (שבמקור דמות מעיתון ילדים שנושא את השם "פוד קיפוד", המופעלת על ידי רועי מישר) עם פינות במגוון נושאים. לצד הבובה מנחים לסירוגין יובל שם טוב וטל מוסרי.
* "**[[ככה זה (תוכנית טלוויזיה)|ככה זה]]**" (2025-רץ) - תוכנית אירוח בהנחיית אלינה רבינוביץ שבה מארחים שני כוכבי רשת. כשהתכנית עצמה בחסות "מעריב לנוער" והתכנית כוללת קטעי ארכיון של שאלות למערכת מאז 1958 (שנת ההקמה של העיתון) ועד עכשיו וכן קטעי שאלות של "בחן את עצמך".
* "**[[ככה זה - אחד על אחד]]**" (2025 - רץ) - תוכנית בת של "ככה זה" שבה עורכת "מעריב לנוער" בר ציבלין מראיינת ידוענים שככבו בשערי השבועון במשך השנים.

## תוכניות בעבר
### תוכניות בהפקת [[חברת החדשות]]
* "**[[מהדורת החדשות המרכזית של חברת החדשות]]**" (2017–2019) – מהדורת החדשות המרכזית בהגשת יונית לוי ודני קושמרו לסירוגין.
* "**[[שש עם]]**" (2017–2019) – תוכנית אקטואליה יומית עם עודד בן-עמי, סיון רהב-מאיר, ערד ניר ורינה מצליח לסירוגין.
* **"[[מהדורה ראשונה]]**" (2017–2019) – עם אורן וייגנפלד, עופר חדד ודפנה ליאל לסירוגין.
* "**[[אולפן שישי]]**" (2017–2019) – מהדורת החדשות של יום שישי עם דני קושמרו.
* "**[[סדר עולמי]]**" (2017–2019) – מגזין חדשות החוץ עם ערד ניר.
* "**[[חדשות סוף השבוע]]**" (2017–2019) – מהדורת חדשות סוף השבוע עם דנה ויס.
* "**[[פגוש את העיתונות (תוכנית טלוויזיה ישראלית)|פגוש את העיתונות]]**" (2017–2019) – תוכנית אקטואליה פוליטית עם רינה מצליח. עברה לקשת 12 בעת המיזוג.
* "**[[לילה טוב ישראל]]**" (לשעבר "חדשות הלילה" ו"תוכנית הלילה") (2017–2019) – תוכנית אקטואליה לילית עם דוריה למפל, עידו סולומון ועמליה דואק לסירוגין. סיימה את דרכה בעת מיזוג רשת-עשר.

### תוכניות אקטואליה
* "**[[העולם הבוקר: החיים הטובים]]**" (2017) – תוכנית לייף-סטייל בהגשת קובי מחט, יעל בר זוהר ודנה פאן לוזון. ירדה מהאוויר מספר שבועות לאחר השקת הערוץ.
*"**[[אקטואליות]]**" (2017–2018) – בהשתתפות שרון כידון שמנחה את התוכנית, מרגלית צנעני, דנה ספקטור, ציפי לוין ועוד פאנליסטיות מתחלפות לאורך השבוע. התוכנית התבססה על התוכנית המדוברת "The View" של רשת ABC, אשר כוללת פאנל נשי בלבד. התוכנית שודרה מדי יום מ-15:30 עד 16:30.
*"**[[ג'ודי ואלירז]]**" (2018) – תוכנית אקטואליה שבועית בהנחיית ג'ודי ניר מוזס ואלירז שדה.
*"**[[בוקר בריאות]]**" (2018–2019) – תוכנית בוקר העוסקת בבריאות הגוף בהנחיית קרן אן גיימן.
*"**[[הצנרת]]**" (עברה מערוץ 2) (2017–2019) – בהנחיית גיא לרר ושי-לי שינדלר. סיימה את דרכה בעת מיזוג רשת-עשר והוחלפה בתוכנית "הצינור", שבעצמו הנחה לרר בערוץ עשר ואף מנחה בערוץ הממוזג.
*"**[[ברקוד (תוכנית טלוויזיה)|ברקוד]]**" (עברה מערוץ עשר) (2019) – תוכנית צרכנית-כלכלית בהגשת נגה ניר נאמן.
* "**[[כותרות היום]]**" (עבר מערוץ עשר) (2019–2020) – מגזין יומי בנושאי היום בהגשת אלי ראכלין.
* "**[[מהדורת חמש (חדשות 13)|מהדורת חמש]]**" (2019–2020) – מהדורת החדשות שמתנהלת באופן דומה למהדורה המרכזית, עם תוספת מבט על הרשתות החברתיות, בהגשת יעקב אילון.
*"**[[MUST|מאסט]]**" (2020) – תוכנית לייטנייט בהנחיית שי-לי שינדלר ועמית קוטלר, המסכמת את היום.
*"**מהדורת 19:00**" (2021) – מבזק בן 15 דקות שמסכם את אירועי היום בשעה 19:00, הוגש על ידי מגישי לפני החדשות.
*"**מדד ישראל**" (2022) – תוכנית אקטואליה יומית בהנחייתו של אברי גלעד. ירדה מהאוויר לאחר חודשיים בעקבות רייטינג נמוך.
*"**[[שש - אמנון לוי]]**" (2019–2023) – תוכנית אקטואליה יומית עם אמנון לוי, הכוללת ראיונות שונים ודיווחי החדשות השונים.
*"**השבוע ברשת – המהדורה בערבית**" (2020–2023) – תוכנית חדשות ואקטואליה שבועית בשפה הערבית בהגשת אייל חדיד.

### שעשועונים
* "**[[The Wall (שעשועון)|The Wall]]**" (2018) – שעשועון המבוסס על פורמט אמריקאי בהנחיית צביקה הדר, בו זוג משתתפים יצטרך לענות על שאלות ולנצח את ה"קיר", כדי לצאת עם יותר מ-6 מיליון ש"ח.
*"**[[5 טבעות זהב]]**" (עבר מערוץ עשר) (2019) – שעשועון טלוויזיה בריטי בהנחיית ירון ברובינסקי.

### תוכניות אירוח
* "**[[מחר שבת]]**" (2017–2018) – תוכנית אירוח המשודרת בימי שישי, בהנחיית צביקה הדר. התוכנית ירדה בעקבות רייטינג נמוך מהמצופה.
* "**[[דידי בשישי]]**" (2017–2019) – תוכנית אירוח עם דידי הררי, המשודרת בימי שישי. שודרה בעבר לפני "אולפן שישי", אך החל מ-4 במאי 2018 שודרה אחרי "אולפן שישי".
*"**[[שרון ורני בע"מ]]**" (2019) – תוכנית אקטואליה שבועית בהגשת שרון גל ורני רהב.
*"**[[אשלי וחברים]]**" (2019) – תוכנית אירוח יומית בהנחיית אשלי וקסמן בקשי.
* "**[[שי בשידור]]**" (עבר מערוץ עשר) (2019–2021) – תוכנית אירוח סאטירית בהנחייתו של שי שטרן.
* "**13 בצהריים**" (2020–2021) – מגזין יומי המסכם את מה שקורה בבית "האח הגדול" ומחוצה לו, בהנחיית קובי מחט. הוחלפה ב"הדו"ח היומי", שחזרה למסך.
*"**[[חוזרים לפספוסים]]**" (2022) – תוכנית אירוח בימי שישי בהנחיית יגאל שילון שמארח נמתחים ממתיחות בפספוסים.
*"**[[חזקים ביחד עם שלום אסייג]]**" (2023) – תוכנית אירוח ובידור בהגשת שלום אסייג שעלתה לאוויר בעקבות מלחמת חרבות ברזל.

### סדרות דרמה וקומדיה
* "**[[המדרשה (סדרת טלוויזיה)|המדרשה]]**" (עבר מערוץ 2) (2017–2018) – סדרת דרמת אקשן על המוסד. בהשתתפות יהודה לוי, לירון וייסמן ויהורם גאון.
* "**[[חיים שלי (סדרת טלוויזיה) |חיים שלי]]**" (2018) – סדרה מוקומנטרית קומית על חייו של הסטנדאפיסט קובי מימון.
* "**[[לצבי יש בעיה]]**" (עברה מערוץ 2) (2018) – סדרה קומית מוקומנטרית בכיכובם של צביקה הדר, שיפי אלוני וגל תורן.
*"**[[מפלצות קטנות]]**" (עבר מערוץ 2) (2019) – סדרה קומית על ארבע משפחות ישראליות שכל אחת מהן חווה משבר סביב ההורות וגידול הילדים.
*"**[[מגן דוד דרום]]**" (2019) – סדרה קומית על תחנת מגן דוד אדום בים המלח.
*"**[[זאת וזאתי]]**" (2019–2020) – סדרה קומית בכיכובן של תותית ומילעל, שתי זמרות שמנסות למצוא את עצמן בג'ונגל של תעשיית הבידור.
* "'''שנות ה-80'''" (עברה מערוץ 2) (2018–2020) – סדרה קומית תקופתית המבוסס על ילדותו של הבדרן שלום אסייג. בכיכובם של שלום אסייג, דניאל אסייג, אוולין הגואל ועפר שכטר.
* "**[[הרמון (סדרת טלוויזיה)|הרמון]]**" (2018) – מותחן פסיכולוגי חדש על אב משפחה מניפולטיבי החי בפוליגמיה, בכיכובם של אלון אבוטבול, חן אמסלם ונועם לוגסי.
*"**[[אנחנו במפה]]**" – ש.ח. של סדרת מערכונים של שלישיית מה קשור ששודרה בעבר ב-HOT.
*"**[[נבסו]]**" – קומדיית מצבים סאטירית העוסקת ביחסים זוגיים בין גבר אתיופי לאישה אשכנזייה בכיכובם של יוסי ואסה ומירב פלדמן.
*"'''חברות'''" – סדרה קומית ישראלית בכיכובה של ליטל שוורץ. שודרה לפני כן בערוץ עשר.
*"'''לה פמיליה'''" – קומדיית מצבים ישראלית בכיכובם של מריאנו אידלמן ורותם אבוהב.
*"'''שנות ה-90'''" – סדרת המשך של יוצרי הסדרה שנות ה-80, שודרה במשך 2 עונות עד ל-2024.
*"**[[בלקספייס]]**" - דרמת פשע ישראלית בכיכובו של גורי אלפי העוסקת בעבירות פליליות של בני נוער בבית ספר וההשלכות שלהם.
*"'''השגרירות'''" - סדרת קומדיה העוסקת בשגרירות ישראל באיחוד האמירויות. בכיכובו של איציק כהן.

### תוכניות סאטירה ובידור
* "**[[הערב]]**" (2017–2018) – תוכנית המציגה עדכונים על תחום הבידור בישראל ומחוצה לה, בהנחיית קובי מחט ויעל בר זוהר.
*"**[[קומדי סטאר]]**" (2020) – תחרות סטנדאפ בהנחיית צביקה הדר והשופטים נטע אלחמיסטר, חנן סביון, וגיא עמיר.
*"**[[גב האומה]]**" (עברה מערוץ עשר) (2019–2020) – תוכנית סאטירה בהנחיית ליאור שליין, בהשתתפות אורנה בנאי, עינב גלילי ואורחים מתחלפים. בעבר שודרה בערוץ 2 בשידורי "רשת", בשם "מצב האומה".
* "**[[הכל הולך]]**" (עברה מערוץ 2) (2017–2018) – תוכנית אלתור בה קומיקאים ושחקנים משתתפים במשחקי אלתור, ביניהם "הבמה העקומה". בהנחייתו של דביר בנדק.
*"**[[טלוויזיה מהעתיד]]**" (עברה מערוץ 2) (2018–2019) – תוכנית מערכונים, נונסנס וסאטירה בהנחיית אריאל ויסמן, יואב רבינוביץ' וניב מג'ר שגם מביים את התוכנית.
*"'''אמבוש'''" (עברה מערוץ עשר) (2020) – תוכנית מתיחות בהנחיית עפר שכטר.
*"**[[קובי וליטל החיים עצמם]]**" (2020–רץ) – תוכנית תעודה קומית בהשתתפותם של קובי מימון וליטל שוורץ.
*"**[[סטאנד-אפ NATION]]**" (2021) – תוכנית סטנדאפ בהנחיית שלום אסייג בהשתתפות קומיקאים מתחלפים כגון: מני עוזרי, קובי מימון, שלומי קוריאט וליטל שוורץ.

### תוכניות מציאות
* "**[[The Four|דה פור]]**" (2018) – תוכנית מציאות מוזיקלית בה הכל הפוך: כבר בתוכנית הראשונה יש רביעיית גמר, אבל הרביעייה יכולה להשתנות בכל תוכנית. בתוכנית מתקיימים אודישנים למתמודדים החדשים, שאם יעברו אותם בפה אחד מהשופטים – יוכלו להתמודד נגד אחד מרביעיית הגמר על מקום ברביעייה, בקרב בו הקהל יחליט על המנצח. המנחה היא אסתר רדא, ושופטיה הם מארינה מקסימיליאן, מוקי, דיקלה וגלעד כהנא. התוכנית קיבלה רייטינג נמוך במיוחד, ולכן בוטלה.
* "**[[גוט טאלנט ישראל]]**" (2018–2019) – תוכנית כישרונות בהנחיית עפר שכטר ואסי ישראלוף, אשר שופטיה הם נועה קירל, ירדן "ג'ורדי" פלג, אורי גלר ומורן אטיאס.

### תוכניות תחקירים
* "'''המערכת'''" (עברה מערוץ 2) (2017–2018) – תוכנית תחקירים בהנחיית מיקי חיימוביץ'.
*"**[[הרשת החברתית (תוכנית טלוויזיה)|הרשת החברתית]]**" (2018) – תוכנית תחקירים אקטיביסטית בהנחייתם של ערן הילדסהיים, אור-לי ברלב ותומר אביטל (שידוע בהשתתפותו ב"חתונה ממבט ראשון" של קשת 12), כולם בלוגרים המתעסקים בעניינים כלכליים וחברתיים במדינה, בעיקר ברשתות החברתיות. בתוכנית זו הבלוגרים מתעסקים בנושאים הכואבים ביותר, ובכל פרק הם עוסקים במוסד ממשלתי אחר ובעיותיו. ירדה בעקבות רייטינג נמוך מהמצופה.
* "**[[אורלי וגיא (תוכנית תחקירים)|אורלי וגיא]]**" (2019–2020) – תוכנית תחקירים בהגשתם של אורלי וילנאי וגיא מרוז.
* "**[[קשר השתיקה (תוכנית טלוויזיה)|קשר השתיקה]]**" (2018) – תוכנית בה צופית גרנט יוצאת למלחמה בשביל ההורים שאיבדו את הכל.

### תוכניות דוקו ותעודה
* "**[[סאלח, פה זה ארץ ישראל]]**" (2018) – סרט תיעודי שעובד לסדרה תיעודית בת ארבעה פרקים. הסדרה כללה גילויים נוספים וחדשים על אלו שהופיעו בסרט.
*"**[[צל של אמת: רוצח כביש החוף]]**" (2019) – מיני-סדרה דוקומנטרית על פרשיות רצח בעלות אופי מיני של נשים, שהתרחשו לאורך שנות ה־70 וה־80 בסמוך לכביש החוף. הסדרה מהווה כסדרת המשך לסדרה "צל של אמת" שעוסקת בפרשת רצח תאיר ראדה. הסדרה שודרה גם ב-ערוץ 8.
*"**[[רשימת חיסול]]**" (2019) – סדרת דוקו אקשן של אלון בן-דוד, המשחזרת את מבצעי החיסול של מדינת ישראל.
* "'''עפרה'''" (2020) – סדרה בת 3 פרקים על חייה ומותה של הזמרת עפרה חזה. שודרה גם ב-ערוץ 8.

### תוכניות מציאות תיעודיות
* "**[[אמבולנס (סדרת טלוויזיה)|אמבולנס]]**" (2018) – סדרה העוקבת אחר צוותי מגן דוד אדום בפעולה.
* "**[[קפיצה למחר]]**" (2018) – תוכנית בהנחיית צופית גרנט בה מפורסמים מקבלים הזדמנות לראות את עצמם בעוד 30 שנה.
* "**[[הזדמנות אחרונה לאהבה]]**" (2018) – הפסיכולוג צחי בן ציון יוצא לשוחח עם בני זוג העומדים בפני גירושין, וינסה לגשר ביניהם.
*"**[[6 אבות]]**" (2018) – תוכנית מציאות תיעודית העוקבת אחר 6 אבות ידוענים, בה הם נחשפים ומראים את אורח חייהם עם משפחתם וכיצד האבהות משפיעה על הקריירה והזוגיות. הסדרה שודרה בעבר בגרסתה הנשית בשם "6 אימהות" בערוץ 2.
* "**[[אף פעם לא מאוחר]]**" (2018) – תוכנית טיולים בה מפורסמים בגיל ה-70 לערך יוצאים לבלות בעולם, ביעדים חדשים שבהם מעולם לא היו – למרות הגיל המתקדם. בהנחיית יואב רבינוביץ'.
* "**[[המתנחל]]**" (עברה מערוץ עשר) (2019) – תוכנית מציאות תיעודית בה חנוך דאום משמש כקואצ'ר בביתם של ידוענים במטרה לשפר את חייהם. הוא "מתנחל" בביתם למשך 48 שעות, על מנת לקדם את חייהם המדשדשים. התוכנית חזרה לרגל בחירות 2019, ובעונה היו בעיקר מתמודדי הבחירות עצמם.
* "**[[חיים של אבא]]**" (2021) – תוכנית מציאות תיעודית המלווה אבות מפורסמים ואת נשותיהם, ומלווה אותם בניסיון לשלב בין הקריירה להורות.
* "**[[מהפכה במטבח]]**" (עברה מערוץ 2) (2017–2019) – תוכנית מציאות תיעודית בהנחיית השף אסף גרניט, המהווה גרסה ישראלית לתוכנית הידועה "בעזרת השף" (Ramsey's Kitchen Nightmares) בהנחיית השף גורדון רמזי.
* "**[[המסע המופלא של אהרוני וגידי]]**" (עברה מערוץ עשר) (2018–2021) – תוכנית טיולים ואוכל עם ישראל אהרוני וגידי גוב, בה הם מטיילים מסביב לעולם בעקבות המאכלים הבולטים בעולם. התוכנית שודרה בעבר בערוץ עשר.
* "**[[הכי בעולם]]**" (2019) – תוכנית העוקבת אחר מקומות הכי מדוברים והכי מתוייגים ברשת, בהנחיית ירדן הראל.
* "**[[מה אתם הייתם עושים?]]**" (עברה מערוץ 2, קשת) (2019) – תוכנית ניסויים חברתיים בהנחיית אברי גלעד, שבוחנת מה אנשים שונים היו עושים בסיטואציות שונות.

### תוכניות בישול
*"**[[פודיז (תוכנית בישול)|פודיז]]**" (2017) – תוכנית בישול עם נועה רוזין, ששודרה בשידור חי. ירדה מהאוויר כמה שבועות אחרי השקת הערוץ.
* "**[[שני גברים ומקרר]]**" (2018) – תוכנית בישול עם אודי ברקן ואושר אידלמן.
* "**[[אין כמו בבית (תוכנית בישול)|אין כמו בבית]]**" (2019) – מיקי שמו ומיכל ויצמן בתוכנית בישול משותפת בה הם יבשלו קינוחים ויארחו מפורסמים שונים.
* **[[סודות הבישול עם טום אביב]]**" (2019–2020) – תוכנית בישול בהגשת טום אביב. בכל תוכנית מתארח שף אחר.
* "**[[דנון עושה לכם בית ספר]]**" (2020) – תוכנית בישול בהגשת השף מאיר דנון.
* "**[[מה יש לאכול]]**" (2020) – תוכנית בישול להורים בהגשת תמרה אהרוני ועומר מילר.
* "**[[חם, קר, פשוט]]**" (2020) – תוכנית קינוחים השף ואושיית הרשת אור בן אוליאל.
* "**[[מתכונים לחיים]]**" (2020) – תוכנית הבישול של ללי האס ושמרית הלל.
* "**[[טעים לארח]]**" (2020) –תוכנית בישול עם השף אמיר דן ובלוגרית האוכל יונית צוקרמן.

### תוכניות מגזין
*"**[[פרקליטים עד הבית]]**" (עבר מערוץ 2) (2018) – תוכנית העוסקת בתחומי המשפט האזרחי ודיני משפחה בהנחיית עורכי הדין רן רייכמן ויניב מרקוביץ'.
*"**[[בסלון של שרון]]**" (2018–2019) – תוכנית ביוטי ולייף סטייל בהנחיית שרון גוטליב.
*"**[[משפחה פלוס]]**" (2018–2019) – תוכנית העוסקת בענייני משפחה בהנחיית מיכל ינאי.
* "**[[לחיות טוב]]**" (2019) – תוכנית תזונה ואורח חיים בריא בהנחיית קרן אן גיימן.
* "**[[זמן נדל"ן]]**" (2019) – תוכנית מגזין בענייני נדל"ן בהנחיית שי-לי שינדלר ואלדר אדטו.
* "**[[טרמינל (תוכנית טלוויזיה)|טרמינל]]**" (2019) – מגזין תיירותי בהנחיית עמית קוטלר.
* "'''טרנדים'''" (2019–2020) – מגזין עיצוב בהגשת מושיק גלאמין שמציג את הטרנדים והחידושים של עולם העיצוב.
* "**[[סודות הנדל"ן]]**" (עבר מערוץ עשר) (2019) – מגזין בנושא עולם הנדל"ן המארח את המומחים בתחום.
* "**[[חיים בריא]]**" (עבר מערוץ עשר) (2019–2020) – תוכנית מגזין בענייני בריאות בהנחיית פרופסור רפי קרסו.

### סדרות ערוץ הילדים
ב-14 בספטמבר 2019 ערוץ הילדים, אשר בשליטת RGE, בין בעלי השליטה בערוץ, החל לשדר בערוץ רשת 13 בימי שבת ובמהלך חגים בשעות הבוקר, בדומה למהלך שנעשה לפני כן בערוץ עשר, כשרשת 13 היא ממשיכת דרכה גם בכך. רצף השידורים כולל בעיקר שידורים חוזרים לסדרות האנימציה "ארתור" ו"פוקימון". ביולי 2021 הופסק שידור סדרות הערוץ.

## קישורים חיצוניים

* 
* 
;כתבות
* 
* 
* 
* 
* 
* 
* 
* 

## הערות שוליים

קטגוריה:2017 בישראל
קטגוריה:ערוצי ברודקאסט בישראל
קטגוריה:ערוצי טלוויזיה בפיקוח הרשות השנייה לטלוויזיה ולרדיו
קטגוריה:ערוצי טלוויזיה בשליטת RGE
רשת 13
קטגוריה:רשת (זכיינית שידור)